आंगनबाड़ी कार्यकर्ताओं-प्रेरकों को प्रशिक्षण
रावतभाटा | उपखंडमें उड़ान अभियान के लिए शिक्षकों, आंगनबाड़ी कार्यकर्ता, प्रेरकों को दो दिवसीय प्रशिक्षण दिया। सर्वशिक्षा अभियान के तहत कलेक्टर इंद्रजीतसिंह द्वारा आयोजित बालिका शिक्षा 2017 उड़ान के लिए गुरुवार को रावतभाटा में दो दिवसीय प्रशिक्षण संपन्न हुआ। डैमरोड स्थित स्कूल में गुरुवार को प्रेक्टिकल प्रशिक्षण कराया गया। प्रशिक्षक सर्वशिक्षा अभियान आरपी जगदीश मेवाड़ा ने बताया कि प्रशिक्षण में भाग लेने वालों को 7 वर्गों में बांटा गया और अलग-अलग क्षेत्रों में घर-घर जाकर सर्वे कराया गया। सर्वे के दौरान प्रपत्र भरने की जानकारी दी गई।
सर्वे की सारांश रिपोर्ट तैयार करने, मौके का नजरी नक्शा बनाने की जानकारी दी गई। इसके लिए गली, क्षेत्र में मंदिर चौराहा, मुख्य रूप से चिह्नित किया जाएगा। प्रत्येक दल ने लगभग 25 परिवारों का सर्वे किया। सर्वे के बाद सारांश तैयार किया गया। उसमें क्या, क्या कमियां रही। प्रत्येक दल के सदस्यों की कमियों की जानकारी लेकर दूर करने के निर्देश दिए गए।
आरपी राजेंद्र गुप्ता, ओमप्रकाश रेगर ने बताया कि उड़ान अभियान के लिए भैंसरोडगढ़, बडौदिया, मंडेसरा, एकलिंगपुरा, बोराव, जावदा, रावतभाटा डैमसाइड पर प्रशिक्षण शिविर हुए। जिसमें 348 शिक्षक, आंगनबाड़ी कार्यकर्ता, प्रेरकों को बुलाया गया था। इनके स्थान पर 355 ने प्रशिक्षण में भाग लिया। शिविरों में 199 शिक्षक, 126 आंगनबाड़ी कार्यकर्ता 30 प्रेरकों ने भाग लिया।
मंडेसरा,जावदा में प्रशिक्षण
उड़ानअभियान 2017 के लिए आदिवासी भील बाहुल्य क्षेत्र मंडेसरा अटल सेवा केंद्र में दो दिवसीय प्रशिक्षण में गुरुवार को गांव में सर्वेकर्ता को अलग-अलग दल बनाकर भेजा गया। जिन्होंने गांवों में परिवारों का सर्वे किया। यहां पर प्रशिक्षण में मंडेसरा में ग्राम पंचायत राजपुरा मंडेसरा के 45 प्रशिक्षणार्थियों ने भाग लिया। वहीं उच्च प्राथमिक स्कूल लक्ष्मीपुरा में भी उड़ान अभियान का दो दिवसीय प्रशिक्षण संपन्न हुआ। जावदा क्षेत्र के उच्च प्राथमिक स्कूल लक्ष्मीपुरा में ग्रामपंचायत जावदा, बलकुंडीकलां, टोलु का लुहारिया, देवपुरा, जवाहरनगर,बस्सी के 72 शिक्षक, आंगनबाड़ी कार्यकर्ता, साक्षरता प्रेरक मौजूद थे। मंडेसरा में नाहरसिंह मीणा, कांतिसिसोदिया, लक्ष्मीपुरा में ओमप्रकाश रेगर, राजेंद्रगुप्ता, ओमप्रकाश मीणा ने प्रशिक्षण दिया।
रावतभाटा. उड़ान अभियान के लिए प्रशिक्षणार्थियों को जानकारी देते हुए।
hin_Deva hin_Deva hin_Deva hin_Deva mag_Deva awa_Deva hin_Deva